આ તો જમીન પરના પ્રાણીઓની વાત થઈ, પરંતુ તાજેતરના એક અભ્યાસમાં જણાયું છે કે સમુદ્રની અંદર ઊંડે રહેતાં જીવોના પેટમાં પણ પ્લાસ્ટિક મળી આવે છે કારણકે આપણે નદીમાં પ્લાસ્ટિક ફેંકીએ છીએ જે વહેણની સાથે સમુદ્રમાં જાય છે. ન્યૂકાસ્ટલ યુનિવર્સિટીના વિદ્વાનોએ કરેલા અભ્યાસમાં જણાયું છે કે પ્રશાંત મહાસાગરમાં ઊંડાણે આવેલા પ્રાણીઓના પેટ ફાઇબરથી પ્રદૂષિત હતા. આ ફાઇબર પ્લાસ્ટિકની બૉટલો, પેકેજ અને સિન્થેટિક કપડાંમાંથી ઉદભવેલાં હતાં. અભ્યાસનું નેતૃત્વ કરનાર ડૉ. એલન જેમીસને કહ્યું હતું કે તથ્યો ચોંકાવનારાં હતાં અને તેનાથી સાબિત થાય છે કે પૃથ્વી પરના ગ્રહની કોઈ જગ્યા પ્લાસ્ટિકના પ્રદૂષણથી મુક્ત નથી.